Raġel ta' 45 sena se jitressaq il-Qorti l-Ħamis għall-ħabta tal-10.30am b'rabta ma' serq minn diversi vending machines. Dan wara li l-Erbgħa ġie arrestat waqt ronda tal-Pulizija. Ir-raġel, residenti Tal-Pietà se jittella l-Qorti quddiem il-Maġistrat tal-Għassa Ian Farrugia. Waqt ronda tal-Pulizija fi Triq l-Assedju l-Kbir il-Furjana għall-ħabta tas-2.30am kien innutat ir-raġel ħdejn vending machine ta' pompa tal-petrol li jixbaħ suspettat li kien wettaq serq mill-istess magni. Hekk kif il-Pulizija bdiet mixja lejh u hu lemaħ il-Pulizija, ir-raġel beda mixi biex jitlaq minn fuq il-post. Il-Pulizija segwietu u tatu ordni biex jieqaf, iżda minflok ir-raġel telaq jiġri sabiex jaħrab. Huwa ġie arrestat ftit tal-mumenti wara u minn tfittxija li saret, irriżulta li r-raġel kien fil-pussess t'oġġetti relatati ma' serq. Wara l-arrest, il-Pulizija għamlet tfittxija fir-residenza tiegħu fejn instabu ukoll ħwejjeġ li deher liebes is-suspettat fil-filmati tas-sigurtà f'serq preċedenti. Huwa mistenni jitressaq il-Qorti għall-ħabta tal-10,30am quddiem il-Maġistrat tal-Għassa Ian Farrugia. .td_uid_3_61dfec13e669e_rand.td-a-rec-img{text-align:left}.td_uid_3_61dfec13e669e_rand.td-a-rec-img img{margin:0 auto 0 0}